CELEX: 62009TA0395
Language: el
Date: 2014-01-23 00:00:00
Title: Υπόθεση T-395/09: Απόφαση του Γενικού Δικαστηρίου της 23ης Ιανουαρίου 2014 — Gigaset κατά Επιτροπής (Ανταγωνισμός — Συμπράξεις — Αγορά του ανθρακασβεστίου και του μαγνησίου για τη βιομηχανία φυσικού αερίου και τη χαλυβουργία εντός του ΕΟΧ, πλην της Ιρλανδίας, της Ισπανίας, της Πορτογαλίας και του Ηνωμένου Βασιλείου — Απόφαση με την οποία διαπιστώνεται παράβαση του άρθρου 81 ΕΚ — Καθορισμός τιμών και κατανομή της αγοράς — Καταλογισμός της παραβάσεως — Υποχρέωση αιτιολογήσεως — Πρόστιμα — Διάρκεια της παραβάσεως — Ίση μεταχείριση — Ελαφρυντικές περιστάσεις — Συνεργασία της κατά τη διάρκεια της διοικητικής διαδικασίας — Αλληλέγγυα ευθύνη για την καταβολή του προστίμου — Κατευθυντήριες γραμμές του 2006 για τον καθορισμό του ποσού των προστίμων)

8.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/15
            
         
      Απόφαση του Γενικού Δικαστηρίου της 23ης Ιανουαρίου 2014 — Gigaset κατά Επιτροπής
      (Υπόθεση T-395/09) (1)
      
      (Ανταγωνισμός - Συμπράξεις - Αγορά του ανθρακασβεστίου και του μαγνησίου για τη βιομηχανία φυσικού αερίου και τη χαλυβουργία εντός του ΕΟΧ, πλην της Ιρλανδίας, της Ισπανίας, της Πορτογαλίας και του Ηνωμένου Βασιλείου - Απόφαση με την οποία διαπιστώνεται παράβαση του άρθρου 81 ΕΚ - Καθορισμός τιμών και κατανομή της αγοράς - Καταλογισμός της παραβάσεως - Υποχρέωση αιτιολογήσεως - Πρόστιμα - Διάρκεια της παραβάσεως - Ίση μεταχείριση - Ελαφρυντικές περιστάσεις - Συνεργασία της κατά τη διάρκεια της διοικητικής διαδικασίας - Αλληλέγγυα ευθύνη για την καταβολή του προστίμου - Κατευθυντήριες γραμμές του 2006 για τον καθορισμό του ποσού των προστίμων)
      (2014/C 71/25)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Gigaset AG, πρώην Arques Industries AG (Μόναχο, Γερμανία) (εκπρόσωποι: C. Grave, B. Meyring και A. Scheidtmann, δικηγόροι)
      
         Καθής: Ευρωπαϊκή Επιτροπή (εκπρόσωποι: N. von Lingen και R. Sauer, επικουρούμενοι από τον A. Böhlke, δικηγόρο)
      
         Αντικείμενο
      
      Ακύρωση της αποφάσεως C(2009) 5791 τελικό της Επιτροπής, της 22ας Ιουλίου 2009, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (υπόθεση COMP/39.396 — αντιδραστήρια από ανθρακασβέστιο και μαγνήσιο για τη βιομηχανία χάλυβα), καθόσον αφορά την προσφεύγουσα, καθώς και, επικουρικώς, μείωση του ποσού του προστίμου που επιβλήθηκε στην προσφεύγουσα με την εν λόγω απόφαση.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Το ποσό του προστίμου που επιβλήθηκε στην Gigaset AG δυνάμει του άρθρου 2, στοιχείο στ', της αποφάσεως C(2009) 5791 τελικό της Επιτροπής, της 22ας Ιουλίου 2009, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας για τον ΕΟΧ (υπόθεση COMP/39.396 — Αντιδραστήρια με βάση ανθρακασβέστιο και μαγνήσιο για τη βιομηχανία φυσικού αερίου και τη χαλυβουργία), καθορίζεται στα 12,3 εκατομμύρια ευρώ.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Η Gigaset φέρει το 90 % των δικαστικών της εξόδων, καθώς και το 90 % εκείνων της Ευρωπαϊκής Επιτροπής, εξαιρουμένων των δικαστικών εξόδων της διαδικασίας ασφαλιστικών μέτρων. Η Επιτροπή φέρει το 10 % των δικαστικών της εξόδων και το 10 % εκείνων της Gigaset, εξαιρουμένων των δικαστικών εξόδων της διαδικασίας ασφαλιστικών μέτρων.
               
            
         (1)  EE C 297 της 5.12.2009.